Stríðið í Úkraínu hefur sett strik í reikning þeirra sjávarútvegsfyrirtækja sem selt hafa afurðir sínar til Úkraínu og Hvíta Rússlands. Þau hafa óskað eftir því að íslensk stjórnvöld nái samkomulagi við Evrópusambandið um lækkun tolla á sjávarafurðir.
Eftir að viðskiptabann var sett á Rússland í kjölfar hernaðaraðgerða þeirra á Krímskaga jukust viðskipti við Úkraínu og Hvíta Rússland. Eftir innrás Rússa í Úkraínu þurfa sjávarútvegsfyrirtæki að leita að öðrum mörkuðum fyrir afurðir sínar. Þrýst hefur verið á íslensk stjórnvöld að semja við Evrópusambandið um lægri tolla.
Já þetta er sjálfstætt hagsmunamál okkar að kalla eftir því að við séum með eins góð kjör á mörkuðum og við mögulega getum. Við horfum á það núna Evrópusambandið hefur verið að gera í raun betri samninga við þriðju ríki heldur en EES-samningurinn gerir ráð fyrir og við höfum kallað eftir því lengi í virku samtali á fundum bæði forveri minn og ég að það verði gerðar frekari breytingar á þessu og það samtal stendur yfir. Við höfum verið að leggja enn frekari áherslur á það einfaldlega. Þú heldur að ESB sé tilbúið að taka Ísland fram yfir önnur lönd? Evrópusambandið hefur ekki ennþá orðið við þessum beiðnum okkar um að gera þessar breytingar og ná fram betri kjörum á mörkuðum en sjáum hvað setur.
